**1º bacharelato semana do 18 ao 24 de maio**

**Exercicio nº 1.-**

**Explica o tipo de irregularidade que afecta ás seguintes formas verbais ou as posibles alternancias que se producen no paradigma deses verbos:  *firo, sacode, conduzo e moio.***

**Exercicio nº 2.-**

**Analiza morfoloxicamente as seguintes formas verbais. Segméntaas nos seus constituíntes e indica o valor de cada un deles: *conduciu, dixemos, coubesen.***

**Exercicio nº 3.-**

**Indica o tempo, o modo e o valor das seguintes formas verbais:**

**a) *Podía* darme lume?**

**b) *Pesará* uns corenta quilos.**

**c) Xa *quixeras* ter ti ese coche agora.**

**d) Oxalá me *tocase* a lotería.**

**e) *Morreu* hai poucos anos.**

**Exercicio nº 4.-**

**Indica cales dos infinitivos que aparecen nos seguintes enunciados son conxugables e cales non e explica o motivo. Nos casos en que sexa posible a flexión, fai as transformacións pertinentes:**

**a) Tedes que chegar hoxe.**

**b) É mester recoller a habitación.**

**c) Debes conducir máis ao xeito.**

**d) Para gañar, cómpre que practiquedes moito máis.**

**e) Ela mandounos calar.**

**Exercicio nº 5.-**

**Sinala as perífrases das seguintes oracións e indica o valor que teñen:**

**a) Levan a esperar unha hora.**

**b) Puxémonos a cantar cancións da nosa época.**

**c) Este traballo hai que rematalo canto antes.**

**d) Hei de chamalo antes de que chegue a tarde.**

**e) A árbore foi arrincada polo vento.**

**Exercicio nº 6.-**

**Subliña e identifica nas seguintes frases o pronome de solidariedade e o dativo de interese:**

**a) Estes días o porco cómeche moi pouco.**

**b) O neno non che me dorme o necesario.**

**c) Nesa montaña estaravos a ventar todos os días.**

**d) Esta planta non me medra nadiña.**

**Exercicio nº 7.-**

**a) Substitúe o CD e o CI polos pronomes correspondentes:**

– **Os Reis Magos levaban os regalos aos rapaces.**

– **Uxía dá un bico ao seu fillo todas as mañás.**

**b) Sinala cal é o elemento que provoca a próclise do pronome en cada caso:**

– **Seica che gusta moito o fútbol.**

– **Calquera lle di que está equivocado.**